আজ বিকেলেও কলকাতায় ঝড়বৃষ্টি হতে পারে। পূর্বাভাস দিল আলিপুর আবহাওয়া দফতর । আবহবিদরা জানিয়েছেন, বিকেলের দিকে ঝোড়ো হাওয়া ও বৃষ্টি হতে পারে কলকাতা ও আসপাশের এলাকায়।
 ওয়েব ডেস্ক: আজ বিকেলেও কলকাতায় ঝড়বৃষ্টি হতে পারে। পূর্বাভাস দিল আলিপুর আবহাওয়া দফতর । আবহবিদরা জানিয়েছেন, বিকেলের দিকে ঝোড়ো হাওয়া ও বৃষ্টি হতে পারে কলকাতা ও আসপাশের এলাকায়। গতকাল কালবৈশাখির হাত ধরে প্রাণ জুড়োল রাঢ় বঙ্গে। গরমের শুরুতেই ফুটিফাটা হয়ে গিয়েছিল পুরুলিয়ার মাটি। দুদিনের বৃষ্টিতে শ্রী ফিরেছে মাটির। বাঁকুড়ার রুক্ষ লালমাটিতেও বৃষ্টির স্পন্দন। বিকেলের পরই তুমুল ঝড়-বৃষ্টি হয় জেলায়। অন্যদিকে, ঝড়ের দাপট নদিয়াতেও। রানাঘাট ও হাসখালিতে গাছের ডাল ভেঙে দুই ব্যক্তির মৃত্যু হয়েছে। হাসখালির ঝিনুকঘাটা দাসপাড়া এলাকা লণ্ডভণ্ড হয়ে গেছে। ব্যাপক ক্ষতি হয়েছে বোরো চাষের। বহু এলাকা বিদ্যুত্‍হীন।